CELEX: 62020CN0543
Language: da
Date: 2020-10-23 00:00:00
Title: Sag C-543/20: Sag anlagt den 23. oktober 2020 — Republikken Bulgarien mod Europa-Parlamentet og Rådet for Den Europæiske Union

18.1.2021   
            
            
               DA
            
            
               Den Europæiske Unions Tidende
            
            
               C 19/25
            
         
      Sag anlagt den 23. oktober 2020 — Republikken Bulgarien mod Europa-Parlamentet og Rådet for Den Europæiske Union
      (Sag C-543/20)
      (2021/C 19/30)
      Processprog: bulgarsk
      
         Parter
      
      
         Sagsøger: Republikken Bulgarien (ved L. Zaharieva, Tsv. Mitova og M. Georgieva, som befuldmægtigede)
      
         Sagsøgte: Europa-Parlamentet og Rådet for Den Europæiske Union
      
         Sagsøgerens påstande
      
      
                  —
               
               
                  Artikel 1, stk. 6, litra c) og d), i Europa-Parlamentets og Rådets forordning (EU) 2020/1054 af 15. juli 2020 om ændring af forordning (EF) nr. 561/2006, for så vidt angår minimumskravene for maksimal daglig og ugentlig køretid, minimumspauser samt daglig og ugentlig hviletid, og forordning (EU) nr. 165/2014, for så vidt angår lokalisering ved hjælp af takografer (1) annulleres.
               
            
                  —
               
               
                  Subsidiært, for det tilfælde, at Domstolen fastslår, at det foreliggende søgsmål med påstand om delvis annullation af den omtvistede forordning ikke kan tages til følge, annulleres Europa-Parlamentets og Rådets forordning (EU) 2020/1054 af 15. juli 2020 om ændring af forordning (EF) nr. 561/2006, for så vidt angår minimumskravene for maksimal daglig og ugentlig køretid, minimumspauser samt daglig og ugentlig hviletid, og forordning (EU) nr. 165/2014, for så vidt angår lokalisering ved hjælp af takografer i sin helhed.
               
            
                  —
               
               
                  Europa-Parlamentet og Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren har fremsat fem anbringender:
      
                  1.
               
               
                  Tilsidesættelse af artikel 21, stk. 1, og artikel 45 i traktaten om Den Europæiske Unions funktionsmåde (TEUF) samt af artikel 45, stk. 1, i Den Europæiske Unions charter om grundlæggende rettigheder (chartret)
               
            
                  2.
               
               
                  Tilsidesættelse af proportionalitetsprincippet, der er fastsat i artikel 5, stk. 4, i traktaten om Den Europæiske Union (TEU) og i artikel 1 i protokol nr. 2 om anvendelse af nærhedsprincippet og proportionalitetsprincippet, der er knyttet til TEU og TEUF.
               
            
                  3.
               
               
                  Tilsidesættelse af retssikkerhedsprincippet.
               
            
                  4.
               
               
                  Tilsidesættelse af proportionalitetsprincippet, der er fastsat i artikel 5, stk. 4, TEU og i artikel 1 i protokol nr. 2 om anvendelse af nærhedsprincippet og proportionalitetsprincippet, der er knyttet til TEU og TEUF.
               
            
                  5.
               
               
                  Tilsidesættelse af ligebehandlingsprincippet og af princippet om forbud mod forskelsbehandling i henhold til artikel 18 TEUF og chartrets artikel 20 og 21, af princippet om medlemsstaternes lighed over for traktaterne i henhold til artikel 4, stk. 2, TEU og — for så vidt som Domstolen finder det nødvendigt — af artikel 95, stk. 1, TEUF.
               
            
         (1)  EUT 2020, L 249, s. 1.